
Pa mor effeithiol y mae staff a disgyblion Blwyddyn pedwar yn ystyried cwestiynu fel strategaeth asesu ar gyfer dysgu yn yr ystafell ddosbarth?

Cyflwyniad 

Yn ystod y cwricwlwm newydd mae yna wedi bod pwyslais ar asesu fel un o’r egwyddorion. Mae llawer o ysgolion wedi blaenoriaethu asesu yn ei addysgu. Yn y cwricwlwm newydd, trafodwn y pedwar diben i ddysgwyr. Mae’r diben asesu eisiau sicrhau cefnogi dysgwyr unigol yn barhaus o ddydd i ddydd, pennu cynnydd dysgwyr unigol dros amser, llunio darlun ohono, a myfyrio arno a hefyd bod athrawon yn deall cynnydd grwpiau er mwyn myfyrio ar arferion (Canllawiau Cwricwlwm i Gymru, 2020). Mae’n bwysig ein bod yn sicrhau bod yn defnyddio ein hamser yn effeithiol o fewn y byd addysg felly bwriadir trafod yn yr aseiniad yma pa ddulliau asesu sydd yn effeithiol gan ystyried beirniadai athrawon disgyblion a trwy ddefnyddio llenyddiaeth i gymharu. Yn yr aseiniad yma'r dull asesu penodol byddaf yn focusi arno yw dulliau cwestiynu o fewn y dosbarth. Byddaf hefyd yn cymharu’r dulliau gwahanol i weld sut mae’r dulliau arall yn cymharu.

‘Dylai asesu fod yn greiddiol i gynllunio cwricwlwm.’ (hwb.llyw.cymru, 2020). Wrth i asesu datblygu mae athrawon yn defnyddio llawer o fathau gwahanol o asesu. Bwriad yr aseiniad yma yw dod o hyd i os yw cwestiynu yn ddull effeithiol i athrawon a hefyd disgyblion yn y dosbarth, disgyblion blwyddyn pedwar yn benodol. I ddod o hyd i atebion yn yr ymchwil yma byddaf yn rhoi holiadur i blant yn flwyddyn pedwar a hefyd holiadur gwahanol i’r staff trwy gydol ysgol. Yn ogystal â hyn byddaf yn arwain cyfweliad gydag athrawes blwyddyn 4 a hefyd athrawes arall sydd yn dysgu yn flwyddyn arall i weld sut mae’r dull yn cymharu yn ddosbarth gwahanol gyda phlant oedran gwahanol.  

Credaf trwy arwain yr ymchwil yma byddwn yn gweld bod cwestiynu yn un o’r prif ffyrdd y mae athrawon yn asesu fel y mae’n dod yn naturiol ac maent yn gwneud hyn yn is-gydrannol. Credaf hefyd bod plant yn fwyaf ymwybodol o’r dull asesu yma mwy nag y dulliau arall, er hyn dydyn nhw ddim yn ymwybodol o’r rheswm mae’n cael ei ddefnyddio.

Adolygiad Llenyddiaeth

Trwy ddefnyddio cwestiynu fel prif ddull asesu mae yna lawer o fathau gwahanol o ddulliau maen nhw yn gallu defnyddio. ‘Questions are central to learning.’ (Buchanan Hill, 2016). Mae yna ddamcaniaethwyr sydd yn ymchwilio effeithiolrwydd cwestiynu fel dull asesu. Yn y cwricwlwm i Gymru mae yna pedwar dull asesu sef rhannu meini prawf llwyddiant, ansawdd yr adborth, hunan asesu ac asesu cyfoedion, cwestiynu. (Llywodraeth Cymru, 2013). Gallwch ddefnyddio llawer o ddulliau gwahanol i ddefnyddio cwestiynu yn y dosbarth fel defnyddio byrddau gwyn bach, ffyn lolipop neu chware gemau fel ‘y gadair goch’ a ‘ffonio ffrind’. Gall y dulliau yma cynnig manteision fel annog gwrando a chyfranogiad dosbarth cyfan. Mae’n hefyd cael gwared ar straen ac yn adeiladu hunan-barch. (Gast, 2014).

Un o’r prif ddulliau sydd yn cael eu defnyddio yw Tacsonomeg Bloom. Cynigiwyd y dacsonomeg ym 1956 gan Benjamin Bloom, seicolegydd addysg ym Mhrifysgol Chicago. Mae’r derminoleg wedi cael eu diweddaru yn ddiweddar i gynnwys chwe lefel dysgu. (Shabatura, 2022). Mae Tacsonomeg Bloom yn darparu sgaffald ar gyfer gofyn cwestiynau sy’n dod yn fwy heriol ac yn darparu strwythur i athrawon fodelu meddwl dyfnach ac yn y pen draw, arwain at ddisgyblion fod yn feddylwyr annibynnol a all ddatblygu safbwyntiau eu hun. (Nappi, 2017, tud.32). Gwendid nodedig yw’r dybiaeth bod prosesau gwybyddol yn cael eu trefnu ar un dimensiwn o ymddygiad syml i gymhleth. (Aly Amer, d.d). Dywed Amer taw’r newid mwyaf nodedig yn y dacsonomeg yw’r symudiad o un dimensiwn i ddau ddimensiwn. Mae’r ffaith bod angen diwygio’r ddamcaniaeth yn dangos gwendid tuag at ymchwil yn ystod amser cynnar y ddamcaniaeth.
Beirniadodd Rowe (1972) y dull cwestiynu fel ffurf asesu ar ôl cynnal ymchwil mewn i ddulliau cwestiynu athrawon lle darganfod gan ddefnyddio dadansoddiad o dros 300 tap yn dangos bod amser aros cymedrig tuag eiliad. (Rowe, 2019). Diffiniodd Rowe ddau fath o amser aros, yr amser aros cyntaf yn cael eu diffinio fel y cyfnod o amser mae athro yn oedi ar ôl gofyn cwestiwn, yr ail fath yw’r amser mae’r athro yn aros ar ôl i sylw gael ei wneud neu ar ôl i gwestiwn arall gael ei ofyn. (Tobin and Capie, 1983). Gallwch ddadlau bod damcaniaeth Rowe yn anddibynadwy oherwydd cafod ei ysgrifennu blynyddoedd yn ôl a dydy e ddim wedi cael ei ddatblygu yn y blynyddoedd diwethaf.

Gan ddefnyddio cwestiynu gallwn fod yn ymwybodol o ble mae’r plant yn eu haddysg a lle sydd angen iddynt ddatblygu. (Darong and Niman, 2021). Dywed Hattie a Gan (2014) bod ansawdd yr adborth yn cael eu heffeithio gan y cwestiynau sydd yn cael eu gofyn. Gwelson nhw fod ysgogiadau cwestiwn yn arwain disgyblion wrth lunio adborth cyfeiriad a oedd yn dangos lle oedd y bylchau dysgu a nodi’r ffordd orau i wella eu perfformiad. (Gan and Hattie, 2014). ‘Visible Learning means an enhanced role for teachers as they become evaluators of 
their own teaching.’ (Hattie, 2014). Dyma ddamcaniaeth Hattie (2014) sef ‘Visible Leanring’ sydd yn trafod pwysigrwydd rôl athrawon yn addysg plant. Mae’r damcaniaeth yma wedi cael eu herio gan Romer (2018) sydd wedi dadlau taw damcaniaeth gwerthuso yw’r damcaniaeth yn bennaf, sydd yn anwybyddu cysyniadau a phernasoedd addysgol. (Rømer, 2018). Cytunodd Sadler (1989) gyda damcaniaeth Hattie (2014) gan cyhoeddu taw adborth yw’r elfen bendant i gynorthwyo dysgu. (Heritage, 2010). Yn ôl Sadler (1989) mae rôl yr athrawon mewn asesu ffurfuanol yn fwy nag darparu adborth i hybu dysgu ond i helpu disgyblion i ddeall eu nodau dysgu ac i gynorthwyo nhw i ddatblygu sgiliau eu hun. (Perumanathan, 2014, tud.77). Trwy ofyn cwestiynau sydd yn procio’r meddwl, dyna sut rydym ni fel athrawon yn gallu rhoi adborth safonol nol i’r dysgwyr i ddatblygu’n bellach.  

Dywed Black a Wiliam (1998) “the quality of the interaction between student and teacher is at the heart of pedagaogy” (Swaffield, 2008). Datblygodd Black a Wiliam (1998) y ddamcaniaeth ‘inside the black box’ lle roeddent yn ffocysu ar asesu ffurfiannol. Dadleuon nhw bod angen i athrawon bod yn ymwybodol o gynnydd disgyblion fel eu bod yn gallu addasu i’w hanghenion. (Black and Wiliam, 1998). Dywedon nhw fod athrawon yn gallu darganfod beth sydd ei angen arnynt mewn amrywiaeth o ffyrdd, un ohonyn nhw yw trafodaeth yn y dosbarth. (Black and Wiliam, 1998). Trwy gynnal trafodaeth yn y dosbarth gallwn gwnued hyn trwy gwestiynu i asesu dealltwriaeth y plant ynglŷn â’r pwnc. Er bod damcaniaeth Black a Wiliam dal yn cael eu defnyddio mae’n cael eu beirniadu gan Bennet (2011). Dadleuodd Bennet (2011) bod yn erthygl Black a Wiliam maent yn adrodd nometa-ddadansoddiad o’u gwaith. Er bod nhw yn priodoli ystod o feintiau effaith i asesu ffurfiannol dydyn nhw ddim yn rhoi’r ffynhonnell ar gyfer y gwerthoedd roddynt. (Bennett, 2011).

Methodoleg 

Mae’n bwysig gwrando ar lais y plentyn pan ein bod yn ymchwilio sydd yn cael ei thrafod yn y dull mosiac (Clark, 2005). Mae’r dull moseg yn pwysleisio’r pwysigrwydd o lais y plentyn ac wedi cynnal ymchwil gan ddefnyddio 28 o blant rwng yr oedran o dri i bedwar. Ym myd addysg, gallai’r dull mosaig gyfeirio at ddull addysgu sy’n cyfuno gwhanaol strategaethau hyfforddi, deunyddiau a gweithgareddau i ddarparu ar gyfer arddulliau dysgu amrywiol a gwella dealltwriaeth gyffredinol (Clark, 2011). Trafodwn y gwahanol fathau o wrando yn y dull mosaig a ddisgrifiwyd Rinaldi (2005) y natur amlochrog o addysgeg gwrando (Clark, 2011, tud.16)

Trwy ddefnyddio gwahanol ddulliau i gasglu data mae’n galluogi ni casglu amryw o dystiolaeth, fel tystiolaeth ansoddol a thystiolaeth feintiol. Mae dull ymchwil ansoddol yn cynhyrchu disgrifiad dyfnach o deimladau, barnau a phrofiadau cyfranogwyr ac yn dehongli ystyr eu gweithredoedd. Ar y llaw arall mae dulliau ymchwil ansoddol weithiau’n gadael allan sensitifrwydd cyd-destunol (Rahman, 2020).

Gwaith ymchwil arall sydd wedi cael eu cynnal yw’r prosiect ymchwil ‘the novice researcher’ gan Danby, Ewing a Thorpe (2010). Yn yr ymchwil yma gwnaethon nhw astudio cyfeillgarwch efeilliaid mewn lleoliadau cyn ysgol. Yn yr ymchwil yma roedd yn a dau gam gwahanol. Y rhan cyntaf oedd yn gyfwelydd yn cychwyn y cyfweliad, a gofyn cwestiynau ynglŷn â chyfeillgarwch, yn yr ail gam roedd y cyfwelydd wedi gofyn i’r plentyn cymryd rhan mewn gweithgaredd (Danby, Ewing and Thorpe, 2010, tud.8). Trwy edrych ar y prosiect ymchwil yma gallwn weld bod y cyfwelydd yn brofiadol oherwydd penderfynodd defnyddio gweithgaredd chware rôl er mwyn i’r plant deimlo’n gartrefol. Rhai o’r manteision gwelsom yn yr ymchwil oedd bod y cyfwelydd yn gallu trafod pethau penodol wrth ofyn cwestiynau agored. Yr anfantais i’r dull defnyddion yn brosiect yma yw’r anhawster i efelychu’r dull oherwydd mae angen fod yn brofiadol gyda’r hyfforddiant cywir.

Mae hefyd yn bwysig defnyddio amryw o ddulliau gwahanol wrth ymchwilio, oherwydd hyn penderfynais ddefnyddio dwy fath o ddull i ymchwilio a chasglu gwybodaeth. Y dull cyntaf dewisais i ddefnyddio oedd cyfweliadau. Cyfwelais a fy mentor dosbarth ac athrawes arall oedd yn dysgu blwyddyn dau, teimlais fel bod hyn yn ffordd dda i ddarganfod sut mae dulliau asesu yn newid yn flynyddoedd gwahanol. Fel dywed Hafidzin (2014) mae yna tair gwahanol fath o gyfweliad, cyfweliad strwythuredig, heb strwythur a lled-strythredig. Defnyddiais i'r dull lled-strwythedig oherwydd roeddwn eisiau gofyn cwestiynau dyfnach lle'r oedd angen. Fel bob dull ymchwil mae yna fanteision ac anfanteision i gynnal cyfweliadau (adly hafidzin, 2014). Rhai o’r manteision yw ein bod yn gallu bod yn fwy personol i gael atebion dyfnach allan o’r cyfranogwyr a bod y cyfwelydd yn cael y cyfle i ddatblygu eu cwestiynau. Er bod y manteision yma mae yna hefyd anfanteision fel cael yr y cyfle i drefnu amser cyfleus ac mae’n anodd cael yr hyfforddiant iawn ar gyfer gynnal cyfweliad (adly hafidzin, 2014). Wrth drafod canlyniadau cyfweliadau rhaid cofio bod yn ymwybodol o’r effaith Hawthorne sydd yn awgrymu mae presenoldeb y cyfwelydd yn cael effaith ar yr ateb y mae'r cyfranogwr yn ei roi. Mae’r ateb yn debygol i fod yn fwy positif os ydy’r cyfranogwyr yn ymwybodol bod y cyfwelydd yna (Cook, 1967). Er hyn mae’r damcaniaeth yma yn hen felly rhaid ystyried bod ymatebion y gymdeithas wedi newid dros amser.

Yr ail ddull defnyddiais oedd holiaduron. Gwnes i greu dwy fath o holiadur gan wahaniaethu’r cwestiynau, un holiadur i’r athrawon yn yr ysgol a holiadur arall i ddisgyblion yn ddosbarth flwyddyn pedwar. Un o’r pethau pwysig sydd angen hysteroid wrth gynnal ymchwil yw anhysbysrwydd pan fod cyfryngwyr yn llenwi holiadur. “the confidential and anonymous treatment of participants’ data is considered the norm for the conduct of research” (British Educational Research Association, 2018). Fe wnes i sicrhau hyn trwy ddim rhoi opsiwn i roi enw ar yr holiadur ac roedd pawb wedi llenwi’r holiadur yn annibynnol. Fel y cyfweliadau mae yna fanteision ac anfanteision o’r dull ymchwil yma. Y prif reswm defnyddiais y dull yma oedd cael sampl fwy o faint. Roedd hyn yn gyraeddadwy oherwydd dydy holiaduron ddim yn cymryd gormod o amser i lenwi felly mae mwy o atebion i gymharu, er hyn dydy dyfnder yr atebion ddim yn cymharu gydag atebion cyfweliadau.

Yn fy holiaduron fe wnes sicrhau mathau gwanhaol o gwestiynau fel cwestiynau amlddewis, cwestiynau caeedig a chwestiynau agored (Denscombe, 2015, tud.317). Dywed Denscome (2015) bod holiaduron yn ddarbodus ac mae cynnal holiaduron yn ddigidol yn hwyluso hygyrchedd. Y gwendidau gallwn weld yn holiaduron yw bod llawer o bobl yn dweud celwydd neu’n ‘ticio bocs’ heb ddarllen yn iawn. Rwy'n teimlo yn fy mhrofiad personol mai'r gwendid neu'r her fwyaf yw cael pobl i eistedd i lawr a chwblhau'r holiadur, yn enwedig yr athrawon sydd â'u hamserlenni prysur. Er bod y dull yn cael eu defnyddio’n gyson mae yna faterion moesegol i ystyried. Ni ellir gorfodi ymatebwyr i gwblhau’r holiadur, gall hyn olygu na fyddwch yn cael cymaint o atebion ag yr hoffech felly byddai maint eich sampl yn lleihau. (Cohen and Lawrence Manion and Keith Morrison, 2007, tud. 336).

Oherwydd mae’r ymchwil wedi cael eu cynnal yn ysgol rhaid bod yn ymwybodol o risgiau all fod codi gan ein bod yn gweithio gyda phlant. i ddiogelu'r plant sy'n cymryd rhan rydym yn rhoi pethau yn eu lle i leihau'r risg. Un ffordd gwnaethon ni hyn oedd trwy gysylltu gyda’r ysgolion o flaen llaw'r diwrnod ymchwil a pharatown ffurflen moeseg a ffurflen caniatâd i’r ysgol ac i’r rhieni. “One of the most challenging considerations when researching with children is the question of gaining children’s concent to participate in reserach, and theyr’re perceptives on the topic of study.” (Blackburn, 2015). Dywed Flewitt (2005) bod plant mor ifanc a tair blwydd oed yn cymwys ac yn ddigon hyderus i dynnu allan o ateb cwestiynau. (Czerniawski a Lofthouse, 2018, tud.46), oherwydd hyn mae’n bwysig cofio trwy gynnal ymchwil mae gan gyfranogwyr yr hawl i tynnu nol.

Er fy mod yn teimlo fy mod wedi casglu fy nata mewn modd moesegol a bod fy nghanlyniadau yn ddibynadwy ac yn ddilys, mae rhai pethau y byddwn yn eu gwneud y tro nesaf i wella fy ngwaith. Un ohonyn nhw yw bod yn fwy parod, anfon y furlenni o flaen llaw ac anfon holiadur staff allan fel bod mwy o amser ganddyn nhw i gwblhau.

Canlyniad a thrafodaeth

I ddod i gasgliad ar fy nghwestiwn ymchwil bydd angen i mi ddadansoddi'r canlyniadau a chymharu â'r rhagdybiaeth ar ddechrau fy nhraethawd. I ddechrau byddaf yn dadansoddi canlyniadau o’r holiadur staff. Cefais saith ymateb i’r holiadur ond fe wnes ddosbarthu i lawer o fwy o staff yn yr ysgol felly roeddwn i wedi gobeithio am sampl mwy o faint i ddadansoddi oherwydd gall sampl rhy fach atal y canfyddiadau rhag cael eu hallosod (Faber and Fonseca, 2014). Fel gwelir yn atodiad saith gallwn weld bod yr athrawon sydd wedi’u cymryd rhan yn yr holiadur yn defnyddio amryw o ddulliau ar gyfer cwestiynu gan gynnwys byrddau gwyn bach, ffyn lolipop, dim dwylo i fyny a munud i feddwl. Gan edrych ar y canlyniadau gwelwn taw ffin lolipop sydd yn cael eu defnyddio'r mwyaf trwy gydol yr ysgol. Dull arall sydd yn cael eu defnyddio yn aml trwy gydol yr ysgol yw munud i feddwl. Mae hyn yn braf i weld gan ystyried damcaniaeth Rowe (1972) lle trafododd bod mewn dosbarthiadau nad oedd athrawon yn mynychu amser aros, roedd trafodaethau dosbarth cyfan yn cynnwys seibiannau ar draws cwestiynau athrawon, ymatebion byr o ddisgyblion ac athrawon yr ailadrodd syniadau’r plant (Bianchini, 2008). Wrth edrych ar atodiad 8 gallwn hefyd gweld bod mwyafrif o’r athrawon yn gytûn ynlgun a mathemateg yw’r pwnc lle mae cwestiynau yn cael eu defnyddio’r mwyaf. Yn olaf mae’n glir wrth edrych ar y data casglwyd o’r holiadur staff taw cwestiynu yw’r strategaeth sydd yn cael eu defnyddio'r mwyaf dim dim ond yn flwyddyn pedwar ond trwy’r ysgol gyfan fel gwelir yn atodiad 9.

Er gwelson ni yn holiadur staff bod athrawon yn defnyddio’r dull munud di feddwl, fel gwelir yn atodiad 10 mae rhai plant yn ddosbarth blwyddyn pedwar dal i fod yn teimlo fel bod dim digon o amser ganddyn nhw i ateb cwestiynau. Mae yna hefyd cytundeb rhwng yr holiadur staff a holiadur disgyblion gan fod y ddau ohonyn nhw yn cytuno taw gwersi mathemateg maent yn gweld y dull cwestiynu i fod y mwyaf effeithiol. Fel y rhagfynegais yn fy rhagdybiaeth yn fy nghyflwyniad roedd y plant yn ymwybodol o'r dulliau cwestiynu oedd yn cael eu defnyddio yn y dosbarth ond roedd y rhan fwyaf yn siŵr o'r rheswm pam eu bod yn cael eu defnyddio. Roedd rhai o’r plant yn cael y syniad gan ateb y cwestiwn o pam mae’r athrawes dosbarth yn gofyn iddyn nhw ddefnyddio byrddau gwyn bach gan ateb “ymarfer”, tra bod disgyblion arall yn ateb gan ddweud pethau fel “mae hi’n hoffi nhw”. Yr unig ddull cwestiynu sydd wedi cael adborth gwael o’r disgyblion yn yr holiadur yw’r defnydd o ffiniau lolipop yn y dosbarth. Dywed Dylan Wiliam mae dileu dewis dros gyfranogiad yn newid cytundeb yn yr ystafell dosbarth yn sylweddol (Fletcher-Wood,2014). Os byddaf yn gwneud holiadur eto gyda phlant byddaf yn ceisio geirio cwestiynau i fod yn fwy syml fel bod gwell dealltwriaeth gan y plant i ateb y cwestiynau yn fwy cywir. Yn fy mhrofiad personol cefais drafferth oherwydd roedd yr ysgol yn cael diwrnod ecogyfeillgar lle roeddent ddim yn defnyddio goleuadau neu ddyfeisiadau electronig felly roedd rhaid i mi gyfaddawd gan dynnu dau blentyn ar y tro allan o’r dosbarth i gwblhau’r holiadur un ar y tro i leihau’r defnydd o drydan. Roedd hyn yn meddwl roedd y fantais o holiaduron fod yn ffordd gyflym i gasglu sampl mawr o ddata wedi troi mewn i anfantais oherwydd gwnaeth cymryd yr holl ddiwrnod. Oherwydd hyn doedd gen i ddim cyfle i gynnal unrhyw gyfweliadau gyda’r plant.  

Y dull olaf defnyddiais i gasglu data oedd cynnal dau gyfweliad gyda staff yr ysgol. Gan edrych ar atodiad un ar ddeg gallwch weld trawsgrifiad o’r cyfweliad, lle rydych yn gallu gweld sut mae’r ysgolion yn gweithio gan fod athrawes ac yn dysgu ym mlwyddyn dau dra bod athrawes b yn gweithio yn flwyddyn pedwar. Gallwn weld sut mae’r ysgolion yn dilyn yr un strwythur try’r ysgol ond datblygu trwy’r blynyddoedd. “More consistent use of formative assessment throughout education systems may help stakeholders address the very barriers to its wider practice in classrooms.” (OECD, 2008). Mae’r ffaith bod y ddwy athrawes a chyfwelais yn cytuno gyda mwyafrif bod dilyniant mewn dysgu trwy gydol yr ysgol gyda thrafodaeth dda rhwng athrawon, yn enwedig mewn cyfarfodydd staff lle maent yn rhannu syniadau gyda’i gilydd.

Diweddglo

Gan edrych yn ôl at fy nghwestiwn ymchwil sef “Pa mor effeithiol y mae staff a disgyblion Blwyddyn pedwar yn ystyried cwestiynu fel strategaeth asesu ar gyfer dysgu yn yr ystafell ddosbarth?” rydynt yn gallu dod i’r casgliad taw cwestiynu yw’r prif ddull asesu sydd yn cael eu defnyddio trwy gydol yr ysgol ac yn enwedig dosbarth blwyddyn pedwar. Mae yna le i ddatblygu yn y dosbarth gan roi mwy o amser i blant ateb cwestiwn cyn symud ymlaen gan eu bod yn teimlo does ganddyn nhw ddim digon o amser er hyn mae’r staff yr ysgol yn ceisio rhoi munud i feddwl. “Hyrwyddo’r defnydd o amrywiaeth fawr o dechnegau sy’n addas i’w diben” (Donaldson, 2015, tud.77). Mae’r dyfyniad yma yn dod o’r papur ‘dyfodol llwyddiannus’ ac mae’n glir bod yr ysgol wedi bod yn gwneud ymdrech i gynnwys yma yn eu haddysgeg.

Er rwyf wedi datblygu fy sgiliau ymchwilio ers blwyddyn ddiwethaf mae yna dal llefydd byddaf eisiau datblygu yn y dyfodol. Pe bawn yn cynnal yr ymchwil hwn eto byddaf yn ceisio cyfweld a disgyblion nid dim ond athrawon, byddaf hefyd yn cyfweld ag mwy o athrawon i gynyddu maint y sampl. Er eu bod yn anodd cael pobl i gyfrannu yn ysgol byddaf yn anfon manylion allan yn gynharach fel bod mwy o amser gan yr athrawon i baratoi fel eu bod yn fwy tebygol o gymryd rhan. Byddaf hefyd yn awyddus i ail-greu’r ymchwil yn ysgolion arall yn yr ardal i weld sut mae eu safbwyntiau yn cymharu i’r ysgol yma. Trwy ychwanegu’r camau yma i fy ymchwil byddaf wneud fy nghanfyddiadau yn fwy dibynadwy a ddilys.

